text: Minister i skole
  17 august 2015 kl. 18.00
  Ellen Trane Nørby på besøgsrunde på skoler i det syd- og sønderjyske
  Folkeskoler og erhvervsskoler over hele landet har netop budt eleverne velkomne til et nyt skoleår. I den anledning besøger minister for børn, undervisning og ligestilling Ellen Trane Nørby to folkeskoler, en erhvervsskole og en handelsskole i Syd- og Sønderjylland.
  Her skal hun besøge Toftlund Distriktsskole, EUC Syd i Sønderborg, Haderslev Handelsskole og Hærvejsskolen i Rødekro for at se, hvordan skolerne har arbejdet med reformerne.
  På Hærvejsskolen skal ministeren høre om, hvordan skolen arbejder med inklusion af elever med særlige behov.
  NB Rettelse
  I indslaget her siger vi, at skolereformen blev vedtaget af den tidligere regering. Det er ikke helt rigtigt, da skolereformen blev vedtaget af et bredt flertal, hvor også Venstre, Dansk Folkeparti og de konservative stemte for.
  Vi beklager.
  